runetrust/blame-folketinget-dk huggingface dataset:
Vibeke Peschardt (RV), 2000-10-24:
Med dette forslag åbnes mulighed for, at selvstændige derfor får mulighed for at indskyde et engangsbeløb på deres pensionsopsparing, når de afhænder deres virksomhed, i modsætning til lønmodtagere, der er nødt til at indskyde på pensionsordninger over en længere årrække.
Dan Jørgensen (S), 2024-05-16:
Jeg tror, vi fra dansk side skal fokusere mere på det, vi er gode til og har muligheder for, og hr. Christian Friis Bach nævner jo myndighedssamarbejderne, som jeg betragter som en kæmpesucces på energiområdet, og på klimaområdet er det jo måske mest åbenlyst.
Torsten Schack Pedersen (V), 2013-12-06:
Jeg vil bare lige bede ministeren om at slå fast, at når man betaler grundskyld efter et grundskyldsloft, bygger det på en vurdering, og hvis vurderingen er pivskæv, betaler man også for meget i grundskyld, selv om man, havde jeg nær sagt, kun betaler efter grundskyldsloftet.
Knud Erik Kirkegaard (KF), 2005-01-13:
I forhold til tidligere er den patientgruppe, der skal kunne få sygesikringstilskud til diætistbehandling, indskrænket ganske betydeligt, idet der nu kun skal være tilskud til personer mellem 0 og 18 år, og ordningen skal foreløbig kun gælde i 3 år.
Lone Møller (S), 2003-05-09:
Hvis jeg ikke var så venligt et menneske, ville jeg spørge, om ministeren overhovedet har tid til at høre efter, eller om det ikke interesserer ministeren, at 80.000 mennesker årlig bliver syge af at ligge på sygehuset, ikke fordi de var syge af infektion, inden de kom, men fordi de blev syge, mens de var der.
Flemming Oppfeldt (V), 2004-02-06:
Jeg spørger SF's ordfører, om han er bekendt med den undersøgelse, som blev offentliggjort den 23. januar 2004 i bladet Urban, hvor de adspurgte borgere svarede på spørgsmålet, om de ville gå på opsat pension, om de var interesseret i det.
Nikolaj Villumsen (EL), 2015-05-12:
Nu vil Dansk Folkeparti ikke stemme for et forslag, som blot nævner ordet folkedrab, ligesom Dansk Folkeparti i de forløbne ugers forhandlinger har afvist at fremsætte et forslag sammen med Enhedslisten, som opfordrede Tyrkiet til at anerkende folkedrabet.
Anders Samuelsen (RV), 2000-11-16:
Ved sit modspørgsmål forsøger Venstres ordfører endnu en gang at tale uden om selve essensen i det her problem, nemlig at den ordning, som er blevet oprettet, og som vi her forsøger at ændre, ændrer vi udelukkende, fordi den er blevet misbrugt i forhold til det, der var det oprindeligt tænkte.
Peter Kofod (DF), 2024-12-17:
Kunne det være en mulighed for at få filet de her hjørner af, så vi sørger for, at det her lander på en god måde, som en stor del af Folketinget jo egentlig sigtede efter, altså at man efter andenbehandlingen, uanset hvordan afstemningen om ændringsforslagene går, måske tog et møde i Erhvervsudvalget sammen med regeringen, hvis ministeren ellers vil stille sig til rådighed, og at man så på, hvordan vi kunne få landet det her på en måde, hvor forhåbentlig alle de partier, som er med i aftalen, kunne bakke op om udmøntningen?
Nicolai Wammen (S), 2004-12-09:
Jeg kan sådan set godt forstå, hvis nogle, der har været til møde med hr. Leif Mikkelsen i et forsamlingshus, kunne have det indtryk, for Venstre har jo brugt mange, mange kræfter på at lave alverdens skræmmebilleder af, hvad Socialdemokratiet måtte ville.
Villy Søvndal (SF), 2003-04-02:
Det, statsministeren lige nu leverede, er det mest eklatante selvmål, som kun lader sig bekræfte, hvis der er nogle aviser, der er villige til at kritisere statsministeren og vil erkende, at her tog statsministeren fuldstændig fejl, rent bortset fra at det ikke havde noget med spørgsmålet at gøre, men det har svarene jo som regel ikke, når statsministeren skal svare på de her ubehagelige ting.
Anne Grete Holmsgaard (SF), 2003-03-19:
om et forsvar for demokrati, at det handler om at fjerne en diktator, at det handler specifikt om Irak, hvilket det ikke gør. Jeg håber, de pågældende siger det, de siger, ud af naivitet, for jeg synes, det er endnu mere frygteligt, hvis de siger det vel vidende, hvad den reelle situation dækker over.
Steffen Larsen (LA), 2025-03-13:
Det er altså også noget af det, som man jo nok burde undersøge i det her tilfælde, for det er nok ikke kun på dét område; jeg er selv stødt på, jeg tror, jeg har talt mig frem til 12 ved at lave sådan et venndiagram på min tavle nede på mit kontor over konventioner, der rammer ind i hinanden.
Karsten Lauritzen (V), 2018-11-22:
Det her er jo en aftale, der vil sikre, at der bliver betalt skat, så vi opnår det, som hr. Rune Lund ønsker, og jeg tror, at vi opnår det i et langt større omfang – også i et omfang, hvor vi får vækst og velstand og arbejdspladser i Danmark – som følge af, at vi ændrer lidt på reglerne af hensyn til nogle af de andre måder at lave forretning på.
Arne Melchior (CD), 1998-01-15:
Jeg vil gerne understrege, at appelmuligheden naturligvis ikke kan gælde et eventuelt afslag fra Folketinget, men jeg siger dette for at understrege, at den bør gælde muligheden for at gå om til nogle af de prøver, der skal aflægges undervejs til opnåelse af et statsborgerskab. Der blev spurgt tidligere i debatten, om det da er en menneskeret at få dansk statsborgerskab.
Peter Christensen (V), 2010-10-07:
Derfor synes jeg også, at når Socialdemokratiet er så inderligt imod, skulle man melde mere klart ud, at det er, fordi man hele tiden grundlæggende er imod, at der bruges privat kapacitet til at hjælpe med at løse opgaverne, at man grundlæggende er imod det udvidede frie sygehusvalg.
Line Barfod (EL), 2006-06-01:
Men heldigvis har vi en ungdom i Danmark, som ikke ønsker at være en del af en generationskamp, men som siger, at det er en fælles kamp for unge og ældre og dem midt imellem at sikre, at vi har et godt velfærdssamfund i fremtiden, at det er en fælles kamp for, at der ikke skal skæres i hverken efterløn, SU, dagpenge eller kontanthjælp, og at det er en fælles kamp imod den ensretning, som regeringen prøver at gennemføre på alle områder.
Tanja Larsson (S), 2019-11-15:
Nu skal jeg passe på, at jeg ikke falder i fælden, for jeg har jo læst folkesundhedsvidenskab, så det er nemt at falde ned i detaljerne, men det afgørende for sundhed er rent faktisk folks uddannelsesniveau, og rygning har selvfølgelig en stor del med det at gøre.
Frank Jensen (S), 1997-10-30:
I forbindelse med konkrete revisionssager vil fremgangsmåden være den, at Rigsrevisionen eller statsrevisorerne retter henvendelse til justitsministeren, der besvarer henvendelser fra Rigsrevisionen og statsrevisorerne ved indhentning af en udtalelse fra domstolsstyrelsen. Det er korrekt, som det også blev præciseret, jeg tror af hr. Elmquist, at selv om ministeren kan indhente en udtalelse som bidrag til besvarelse af statsrevisorernes påtegninger eller beretninger, ja, så har ministeren ingen instruksbeføjelse over for Domstolsstyrelsen.
Carina Christensen (KF), 2006-10-24:
Jeg vil starte med at sige, at jeg er glad for, at Dansk Folkepartis ordfører vil gå på talerstolen og sige et par ord, selv om lovforslagets skæbne er kendt, for jeg synes faktisk, der har været ret stor forvirring om, hvad Dansk Folkepartis holdning til forslaget er.
Kaare Dybvad Bek (S), 2021-01-26:
Arbejdsgivere vil skulle udarbejde en plan for, hvordan smitteforebyggelsen er håndteret i boligerne, der stilles til rådighed, og Arbejdstilsynet vil føre tilsyn med denne plan i forbindelse med Arbejdstilsynets normale tilsyn på arbejdspladsen.
Ellen Trane Nørby (V), 2018-01-24:
Lige så vel som spørgeren har vi i regeringen konstateret, at der ikke er en tilstrækkelig håndhævelse i dag, og det er sådan set derfor, vi er kommet med et udspil, hvor vi flytter håndhævelsen over til Sikkerhedsstyrelsen og også tilfører ekstra ressourcer på området, men også bygger videre på den kapacitet, der er hos Sikkerhedsstyrelsen i forvejen.
Naser Khader (KF), 2017-01-12:
Lovforslaget gør det også muligt at komme med udeblivelsesdomme, for vi oplever desværre i alt for mange straffesager, at sagerne må udsættes eller omberammes, fordi folk ikke møder op, og det er skidt for den forurettede, for dommeren, for forsvareren, for anklageren osv. osv., og det trækker også sagen ud, og det kan vi ikke være bekendt.
Jacob Buksti (S), 1998-06-10:
Og for det andet vil jeg bare spørge, om hr. Holger K. Nielsen er enig i, at forudsætningen for, at vi har en koordinering af EU-politikken, er, at diskussionen og mandatgivningen fortsat fastholdes i Europaudvalget - så kan man jo altid diskutere graden af åbenhed - for ellers risikerer vi jo, at ikke bliver styr på noget som helst.
Sonja Albrink (CD), 2000-12-07:
Enhedslisten har ladet Rigsrevisors notat om problemstillinger i forbindelse med højsteretsdommeres bibeskæftigelse optrykke som et bilag til dette forslag, og dette er absolut et notat, som bør mane til en vis eftertanke, og det er også derfor, denne debat er meget relevant i dag.
Charlotte Dyremose (KF), 2011-02-03:
Derfor er det også ganske centralt i den folkekirkelige rummelighedsforståelse, at man tager hensyn til de retningsbestemte mindretal, og vi finder det derfor helt naturligt, at vi i den nuværende situation, hvor flere præster ansættes på overenskomstmæssige vilkår, naturligvis også kan tage det hensyn i sammenhæng med deres ansættelser og altså ikke kun i forhold til tjenestemændene.
Rasmus Prehn (S), 2007-05-16:
Der er altså her tale om en person, en offentligt finansieret professor, som straks han har skrevet under på, at han vil overholde nogle regler, skynder sig at bryde dem og offentliggør oplysninger, der ellers er fortrolige, tilmed til et stort dansk dagblad, hvor han hænger navngivne personer ud.
Finn Sørensen (EL), 2012-02-23:
Det er uacceptabelt, at den syge kan miste sine sygedagpenge på grund af en teknisk fejl i SDPI-løsningen, eller fordi arbejdsgiveren eller a-kassen har begået fejl og ikke har opfyldt forpligtelsen til at sende anmeldelse eller anmodning om sygedagpenge.
Pia Gjellerup (S), 2006-04-06:
Jeg kan konstatere af hr. Poul Nødgaards svar, at det, der er tale om her, er, at hr. Poul Nødgaard begejstret håber og tror, men han har ikke noget at have det i, han kan i hvert fald ikke delagtiggøre Folketinget i det.
Line Barfod (EL), 2005-06-01:
Har de ude i kommunerne overhovedet de penge, der skal til for at løfte de opgaver, som de kommer til at få med reformen, og som de, hvis de er ansvarlige politikere, allerede er i fuld gang med at forberede sig på ude i de enkelte kommuner, men uden at de altså aner, om de også vil have pengene til at løfte opgaverne, og uden at de, når de skal stille op til kommunevalget, aner, om de vil have pengene til at løfte opgaverne?
Christine Antorini (S), 2010-06-16:
Vi har set eksempler på ufaglærte, som stod og var fyringstruede fra Lindøværftet, fra Rynkeby, og som har kunnet bruge de her regler, hvor de har kunnet læse i op til 80 uger for at tage de fag, de manglede på folkeskoleniveau.
Martin Lidegaard (RV), 2005-11-25:
Men jeg føler alligevel trang til lige at understrege, at man godt nogle gange kan få en fornemmelse af i debatten, at eloverløbets størrelse har nået et sådan meget stort omfang, og det har ikke været muligt for os under de forhandlinger, der har været om det her lovforslag, at få en mere præcis vurdering af, hvor stort problemet egentlig er.
Christine Antorini (S), 2005-10-11:
Bekymrer det ikke justitsministeren, hvis den indsats, der sker på det lille afgrænsede område, der hedder Christiania, i virkeligheden betyder, at der er frit slag for hash- og narkohandel andre steder, og bekymrer det ikke justitsministeren, at der kommer de meldinger fra restaurationsmiljøet alle andre steder i København?
Jørn Neergaard Larsen (V), 2016-02-24:
Folketinget fremlægger rammerne for myndighedernes arbejde, myndighederne kontrollerer, at lovgivningen overholdes, og arbejdsmarkedets parter regulerer og aftaler løn- og arbejdsvilkår i overenskomsterne og sikrer selv, at overenskomsterne bliver overholdt uden indblanding fra myndighedernes side.
Lisbeth Bech Poulsen (SF), 2018-05-15:
Og jeg vil sige, at vi gennem årtier altså har fået markant bedre forbrugerbeskyttelse i Danmark, bl.a. fordi vi har en lovgivning, der i dag er god – SF synes, den kunne være bedre – men også fordi vi har organisationer og en vagthund som eksempelvis Forbrugerrådet Tænk, som også hele tiden holder øje med, om priserne er kunstigt høje, og prøver at påpege det.
Magni Arge (T), 2018-05-30:
Jeg synes, at bare det, at vi var i stand til at sætte et møde i stand i det danske Folketing, hvor vi kunne invitere folk, som var, om jeg så må sige, udstødt fra Spanien og Catalonien, til at diskutere den situation, der var dernede, sådan at man er i stand til at forsøge at forstå begge parter i en konflikt, i sig selv er en inspiration over for parterne i Spanien og Catalonien.
Anne Grete Holmsgaard (SF), 2004-06-01:
Det fremgår af det betænkningsbidrag, som Socialdemokratiet, SF, Det Radikale Venstre og Kristendemokraterne har lavet, at vi forventer at få en melding fra ministeren om sammenlægningen mellem Gastra og EnergiNet Danmark inden tredjebehandlingen af lovforslaget, og det mener vi sådan set ret alvorligt.
Hans Christian Schmidt (V), 2005-11-25:
Forhistorien er i korthed den, at Fiskeribankens bestyrelse henvendte sig til fødevareministeren i september 2004 om bankens stigende vanskeligheder med en række udlån, hvorefter regeringen i januar 2005 nedsatte en tværministeriel arbejdsgruppe for at vurdere bankens fremtid, og arbejdsgruppen afgav sin rapport i juni måned i år.
Alex Vanopslagh (LA), 2021-04-27:
Det er godt for borgerne, at de kan fravælge det offentlige, hvis de er utilfredse med den service, de får – at de kan fravælge det offentlige plejehjem, hvis de bliver mishandlet, ligesom Else gjorde, og vælge et privat plejehjem, eller at de kan fravælge folkeskolen, hvis de synes, at den seneste folkeskolereform har ødelagt folkeskolen, eller at de bare kan vælge en privat børnehave, fordi de synes, at det er et godt tilbud, og tænker: Det passer til mig og min familie.
Rune Lund (EL), 2006-03-15:
Derfor vil jeg godt spørge statsministeren: Betyder det, at alle de henvendelser, alle de breve, der er kommet fra f.eks. Den Arabiske Liga eller OIC, er fulde af løgn, når de siger, at statsministerens fortolkning af brevet fra de 11 ambassadører den 12. oktober ikke er den rigtige fortolkning?
Morten Bødskov (S), 2020-03-11:
Derfor er der sket et sporskifte, og virkeligheden er den, at hvis man skulle nedsætte selskabsskatten med 1 procentpoint, så ville det betyde, at man stod med en regning på 2,7 mia. kr. i umiddelbart mindreprovenu, og de penge skulle jo så findes et andet sted.
Ole Sohn (SF), 1998-05-04:
Og det er alt sammen noget, der bliver lavet i embedsmandssystemet, og derfor tror jeg faktisk, det ville være et utrolig flot og godt input, hvis folk udefra, som ser på det med brugerøjne eller i hvert fald har kontakt med brugerne i dagligdagen, bl.a. fra Folketingets partier, kom med i det politiske følgearbejde.
Mette Thiesen (DF), 2024-12-19:
Mener ordføreren, at det her bunkebryllup og den her massetildeling af danske statsborgerskaber, hvor politikere fra stort set samtlige partier i hele Folketinget med fuldstændig lukkede øjne bare stemmer folk igennem og giver dem det fineste, vi overhovedet kan give i Danmark, er den rigtige måde at gøre det på?
Frank Jensen (S), 1999-02-10:
Jeg hørte konklusionen, dengang lovafdelingen havde færdigbehandlet sine juridiske vurderinger, og det foregår i et samspil mellem medarbejderne i lovafdelingen, hvor man gennemgår de retskilder, der måtte være, for at kunne lave et notat med baggrund i de bøger, der ofte bliver brugt på vore læreanstalter.
Lars Barfoed (KF), 2002-05-16:
Virkelighedens verden er jo, at der opstår nogle virksomheder, små virksomheder, store virksomheder, og efterhånden udvikler de sig, og efterhånden bliver der skabt nogle job. Her vil det ofte være sådan, at det er et job, som vedkommende lønmodtager skal håndtere dagen igennem.
Jørgen Arbo-Bæhr (EL), 2005-12-08:
Jeg kunne egentlig godt tænke mig at høre hr. Henrik Sass Larsens kommentarer til noget af det, som hr. Peter Christensen sagde tidligere, nemlig da han skulle prøve at begrunde, hvordan regeringen gjorde noget for de dårligt stillede, og hvor han så sagde: Jamen vi har jo satspuljen.
Lene Espersen (KF), 2002-11-20:
Jeg hørte hr. Svend Auken sige, at når politiet ikke skal afgrænse, hvorfor i alverden skal vi? Nu er der jo sådan set lidt forskel på at føre straffesag og det at nedsætte en undersøgelseskommission, og jeg må sige, at når det gælder en undersøgelseskommission, er loven faktisk meget klar.
Peder Hvelplund (EL), 2025-05-13:
Jeg så gerne, at man var gået endnu længere, altså at man, hvis ikke man skulle gå helt ned til ét ydernummer, så i hvert fald gik ned til to ydernumre, fordi der jo kan være steder, hvor det godt kan give mening, at en enkelt læge har to ydernumre, hvis det ligger inden for en afmålt geografisk afstand.
Karsten Lauritzen (V), 2011-05-19:
Det er bare en anderledes indfaldsvinkel, end vi i hvert fald i Venstre har, og jeg hæfter mig i den forbindelse ved, at Dansk Flygtningehjælp bl.a. har lavet en rapport, der konkluderer, at noget af det, der er bedst til at behandle flygtningefamiliers traumer, er, at de hurtigst muligt kommer til at lære dansk, og at de hurtigst muligt kommer ud på arbejdsmarkedet.
Brian Mikkelsen (KF), 2009-04-15:
Arbejdsgruppen består ud over repræsentanter for myndighederne af repræsentanter for Det Danske Fjerkræråd, Dyrenes Beskyttelse og Det Dyreetiske Råd samt to forskere fra henholdsvis Fødevareøkonomisk Institut ved Københavns Universitet og Jordbrugsvidenskabeligt Fakultet ved Aarhus Universitet, og det er min forventning, at arbejdsgruppen vil afgive sin rapport i løbet af 2010.
Mattias Tesfaye (S), 2022-03-16:
Jeg siger bare, at det vil være en ret voldsom beslutning, synes jeg, hvis Folketinget efter en praksis, vi har haft siden 1992 – hvor vi har anerkendt, at flygtningemodtagelse kan indregnes som en del af udviklingspolitikken – midt i den største flygtningekatastrofe på europæisk jord, hvor vi kan se, at omkostningerne kan blive ret omfattende, skal forlade det princip, vi har haft siden 1992.
Henning Hyllested (EL), 2018-11-07:
Men jeg vil godt lige høre, for det blev ikke nævnt: Hvad med det her hul, som vi benævner det, der er i Polen – det kunne også være andre lande – hvor man pludselig mener, at nu mangler man arbejdskraft på det ene eller det andet felt, herunder chauffører, og så kan de jo så via EU's kørselsregler brede sig ud over hele Europa?
Jens Christian Lund (S), 2010-03-15:
Så vil jeg gerne konkludere med at sige, at vi naturligvis støtter forslaget, og så kan jeg jo ikke lade være med at sige, at Venstres trafikordfører, hr. Kristian Pihl Lorentzen, og jeg var i Sydafrika, hvor nogle af verdens bedste økonomer sagde, at når der indtræder recession, er det vigtigste, man kan gøre rent infrastrukturmæssigt, at udvide infrastrukturen i yderområderne, fordi det skaber de rigtige arbejdspladser.
Jens Joel (S), 2023-02-09:
Og det er jo en god ting, men de mennesker, som – i parentes bemærket – også har bygget det velfærdssamfund, som vi alle sammen lever i lige nu, har selvfølgelig også krav på, at der er ordentlig og værdig ældrepleje, når de har brug for den, og det kræver både penge og i øvrigt også hænder.
Magnus Heunicke (S), 2017-01-18:
Hvad er så justitsministerens svar til de chauffører, som er Uberchauffører, som bryder loven, som risikerer store bøder, som er ansat i et selskab, som justitsministerens egen anklagemyndighed har rejst tiltale mod, og som kan risikere at få klippet deres nummerplader og altså få store bøder som senest stadfæstet af Østre Landsret?
Ida Damborg (SF), 2011-11-29:
I forhold til medarbejderaktieordninger er det sådan i dag, at man har mulighed for at aflønne ansatte med medarbejderaktier op til en vis værdi, uden at de skal betale skat af det, men efter SF's holdning bør alle former for løn beskattes ens, og derfor ønsker vi at ophæve skattebegunstigelsen for medarbejderaktieordninger og aktieaflønninger.
Lisbeth Bech Poulsen (SF), 2018-04-24:
Jeg tror faktisk, at ministeren måske har ret i en ting, og det er, at der kommer nogle andre redskaber på banen inden for meget kort tid, altså biometriske måder at betale på, selv ansigtsgenkendelse; der er mange ting, som vi ikke engang kan forestille os i dag, i forhold til den måde, vi betaler på.
Anders Fogh Rasmussen (V), 2000-05-17:
Den politiske realitet vil være, at et nej vil blokere for nye folkeafstemninger om de resterende undtagelser i en rum tid fremover, og virkningen vil så være, at Danmark i mange, mange år fremover vil være belastet af sine undtagelser. Vi parkerer os selv effektivt på et sidespor, fører kopipolitik, står uden for indflydelse og reducerer derved os selv til et B-medlem af EU.
Özlem Sara Cekic (SF), 2015-04-08:
Derfor foreslår vi sammen med Enhedslisten, at vi stiller et ændringsforslag, hvor vi først og fremmest afgrænser den her sletning til alene at omhandle ulovligt indsamlede sundhedsdata, så vi ikke pludselig står i en situation, hvor de borgerlige gerne vil slette alt det, der handler om skattesagen, men at vi altså sletter de ulovligt indsamlede sundhedsdata.
Poul Nødgaard (DF), 1998-01-14:
I Dansk Folkeparti ser vi selvfølgelig ligesom alle andre partier utrolig positivt på, at man skal styrke kvaliteten i uddannelsessystemet - det er heller ikke det, der har skilt Folketinget i dag - og de ting, der er listet op, synes jeg også selv gennemgående virker meget fornuftige pind for pind.
Flemming Kofod-Svendsen (KRF), 1999-04-14:
Det er en klarere præcisering af, hvad kirkeskatten, som jo er et medlemskontingent, bliver brugt til, og hvad vi alle som borgere i dette samfund finansierer, og hvordan nogle opgaver bliver finansieret af kirkeskatten, selv om de faktisk er samfundsopgaver.
Mogens Nørgård Pedersen (KRF), 2003-03-14:
Formålet med lovforslaget er, at økonomi- og erhvervsministeren henlægger sine beføjelser efter loven til Erhvervs- og Boligstyrelsen, og at afgørelser truffet i Erhvervs- og Boligstyrelsen ikke fremover skal kunne indankes for ministeren.
Bjarne Corydon (S), 2012-03-28:
Jeg mener, at det er sådan, at vi har en ansvarlig bestyrelse, og den bør vi give vores opbakning til at gøre det nødvendige i den nuværende situation, herunder at sørge for, at der har været mulighed for at trække på kammeradvokaturen i det pågældende sagsforløb.
Per Clausen (EL), 2012-05-31:
Vi synes jo bare, at når der kommer et dokument, som har været meget vigtigt for den tyske opposition, og hvor i hvert fald et enkelt af partierne har nære forbindelser til et af regeringspartierne i Danmark – når vi opdager, at der er sådan et papir – og som i hvert fald tilsyneladende siger noget andet end det, regeringen har sagt, så vil vi gerne have det undersøgt.
René Christensen (DF), 2022-04-01:
Det handler faktisk ikke om 100 mio. kr. – det handler om 100 mio. kr. årligt – og derfor kan jeg også sige i forhold til den debat, jeg havde med ministeren, at jeg godt kan forstå, at ministeren ikke kan stå her fra Folketingets talerstol en fredag eftermiddag og sige ja til, at vi nu strukturelt over en næsten 10-årig periode måske skal bruge op mod 1 mia. kr.
Kim Christiansen (DF), 2012-05-08:
Det er rigtigt, at der i den sidste lovgivning, vi lavede, var nogle hensigtserklæringer om, at nu skulle domstolene tage sig sammen, og så skulle de altså prøve måske lige at hejse overliggeren lidt, i forhold til at vi måske alle sammen på et tidspunkt syntes, at 1 år og 4 måneders fængsel for at bruge en bil som mordvåben og slå et andet menneske ihjel måske lige var i underkanten, når man sådan rask væk kan få 5 år for at forfalske et dokument.
Bjarne Corydon (S), 2012-02-22:
Jeg skal så medgive hr. Kristian Thulesen Dahl, at der såmænd nok skulle have været en socialdemokrat, der havde stået ved spørgepulten og afkrævet den tidligere regering svar på, hvornår dens 2020-plan måtte udkomme, og som havde fundet det for dårligt, at der ikke kunne gives et svar på det.
Søren Søndergaard (EL), 2001-03-22:
Der er det klart, at man er helt afhængig af Udenrigsministeriet, hvor man jo må konstatere, at Udenrigsministeriets folk jo også har andre opgaver i de pågældende lande, og nogle gange er det måske ikke det letteste for dem at indhente de oplysninger.